కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కేఎల్ రాహుల్‌తో నిధి అగర్వాల్.. ఫొటోలు వైరల్!
క్రికెటర్లతో బాలీవుడ్‌ తారల ప్రేమాయణం కొత్తేం కాదు. పటౌడీ - షర్మిలా ఠాగూర్ నుంచి కోహ్లీ - అనుష్క శర్మ వరకు అనేక జంటలు పెళ్లి బంధంతో ఒక్కటయ్యాయి. తాజాగా మరో జంట సోషల్ మీడియాలో హాట్ టాపిక్‌గా నిలిచింది.
Samayam Telugu | Updated:
May 30, 2018, 07:17PM IST
కేఎల్ రాహుల్‌తో నిధి అగర్వాల్.. ఫొటోలు వైరల్!
భారత్‌లో క్రికెటర్లతో బాలీవుడ్‌ తారల ప్రేమాయణం కొత్తేం కాదు. మన్సూర్ అలీఖాన్ పటౌడీ - షర్మిలా ఠాగూర్ నుంచి విరాట్ కోహ్లీ - అనుష్క శర్మ వరకు అనేక జంటలు పెళ్లి బంధంతో ఒక్కటయ్యాయి. తాజాగా మరో జంట సోషల్ మీడియాలో హాట్ టాపిక్‌గా నిలిచింది. క్రికెటర్ కేఎల్ రాహుల్‌తో బాలీవుడ్ తార నిధి అగర్వాల్ చెట్టాపట్టాలేసుకొని తిరుగుతోంది. రాహుల్‌తో ఈమె డేటింగ్‌లో ఉన్నట్లు వార్తలు వినిపిస్తున్నాయి.
ఐపీఎల్‌లో కింగ్స్‌ ఎలెవన్‌ పంజాబ్‌కు ప్రాతినిధ్యం వహించిన కేఎల్‌ రాహుల్‌ ఆ జట్టు విజయాల్లో కీలక పాత్ర పోషించాడు. తనదైన బ్యాటింగ్ విన్యాసాలతో ఐపీఎల్‌లోనే వేగవంతమైన అర్ధ శతకం కూడా నమోదు చేసి రికార్డు సృష్టించాడు. అయినప్పటికీ పంజాబ్ జట్టు ఆశించిన స్థాయిలో రాణించకపోవడంతో ప్లేఆఫ్‌కు కూడా చేరుకోలేకపోయింది.
ఇక బాలీవుడ్‌కు సుపరిచితమైన నిధి అగర్వాల్‌ ప్రస్తుతం తెలుగులో నాగచైతన్యతో కలిసి ఓ సినిమా చేస్తోంది. చందు మొండేటి దర్శకత్వంలో చైతూ హీరోగా తెరకెక్కుతోన్న ‘సవ్యసాచి’ సినిమాలో నిధి కథానాయికగా చేస్తోంది. బాలీవుడ్‌లో హాట్ తారగా అమ్మడికి ఇప్పటికే గుర్తింపు వచ్చింది.
కొద్ది రోజుల కిందట రాహుల్, నిధి కలిసి ముంబైలో ఓ రెస్టారెంట్‌కు వెళ్లినట్లు సమాచారం. ముంబైలోని బాంద్రా ప్రాంతంలో వీరిద్దరూ జంటగా కనిపించారు. ఈ ఫొటోలు ఇప్పుడు నెట్టింట్లో హల్‌చల్ చేస్తున్నాయి. అయితే.. డేటింగ్ వార్తలపై వీరిద్దరి నుంచి ఇప్పటివరకు ఎలాంటి స్పందన లేదు. వీరి బంధం పెళ్లి పీటల వరకూ వెళ్తుందో, లేదో తెలియాలంటే మరి కొంతకాలం ఆగాల్సిందే!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.